Den nye ferga ble bygget ved Kaarbøs Mek. verksted i Harstad. Den fikk navnet M/S «Jæggevarre» etter fylkets høyeste fjell. Den 1. juli 1960 fikk rederiet en av Norges største ferger. Den hadde hydraulisk baugport, plass til 30 biler, 250 passasjer foruten kafe, salong og kiosk. Kjell Bjørklid fikk konsesjon på fergeforbindelsen Svensby-Breivikeidet. M/S «Lyngen-Riksveg 50», omdøpt til M/S «Hamperokken». Det var behov for en reserveferge og i 1964 ble M/S «Haalogaland» kjøpt. Omtrent samtidig ble en liten ferge, M/S «Maarfjell», med plass til 2 til 3 biler også kjøpt. Den ble brukt for å skysse skolebarn mellom Samuelsberg og Olderdalen.